369 



tricae ad pubem usque , juxta longitudinem fissnm fuisse 

 antea , et succedente tandem coalitione in loco fissurae 

 plagam illam rabram contraxisse, quae longe lateque circa 

 umbilicum circumducta erat ; quatenus enim plagae ex- 

 tendebatur rubor t eatenus locum denotari censemus , ubi 

 musculis, rite quidem sibi respondentibus , externa tamen 

 tegumenta superinducta non fuerant. Talis et hic ante 

 nativitatem in alba abdominis linea restitisse videtur fis- 

 sura, qualis in casu vesicae, exterius retardatae, in recens 

 nato superest. Patet scilicet prima embryonis aetate ca- 

 vum abdominis, ut, quod infra dicemus uberius, extrorsum 

 tune sita deprehendantur intestina et ipsa vesica urinaria, 

 quorum successive introeuntium in ambitu paries abdomi- 

 nalis fissurae in modum collimat. Dum vero nascitur 

 foetus , stante adhuc fissura , et extus adhuc haerente 

 vesica, immo et intestinis, tune vesica nuda cadit sub 

 oculos, penitus inversa, et improprie prolapsus nbmine 

 salutata, non potuit enim prolabi, quod intus in cavitatem 

 abdominis nondum erat susceptum. Vesicae ita exterius 

 retardatae ac inversae membrana villosa interna , ad ex- 

 teriorem abdominis _ superficiem patula , lotium tune ex 

 rubra quasi spongia, fonte perquam abscondito, extrorsum 

 destillat. Neque nimis rara vesicae, ita extrorsum inver- 

 sae , occurrunt exempla , magno enim auctorum compren 



Mémoires de VAcaâ. T. VI. 43 



